 Italy da ọpọ Aláboyún àtàwọn arìnrìnàjò obinrin padà níbodè Mínísítà Italy fún ọrọ abẹlé, Matteo Salvini ni kò sí ààyè fún ìrìnàjò ti kò tọ ní Italy mọ Ọpọ àwọn ọmọ Nàìjíríà ní ìjọba ti dá pádà wále láìpẹ yíì nítorí iṣekú-pani to ń waye níbẹ láti ọwọ àwọn orílẹ-èdè Libya. Ní ọpọ ìgbà àwọn ènìyàn yìí máa ń rápálá wọ Libya lójúnà àti kọja lọ sí orílẹ-èdè Italy. Agbegbè ibi ti àwọn arinrinajo naa wa súnmọ Malta ju Italy lọ Ní báyìí èsúrú ọrọ náà ti pàdídà, ó ń lé ajá, bí òrílẹ-èdè Italy ṣe fárígá pé àwọn àrinrìnàjò lọnà àìtọ tí àjọ ẹléyin jú àànú orílẹ-èdè Germany kan tí wọn ń pè ni SOS Méditerranée dóòlà kò ni wọlé sí Italy. Àwọn iròyin tì ẹ leè ní ìfẹ síí: Ẹtàn ni àwọn ọrẹ fi ń tan èèyàn lọ si Libya pé iṣẹ gidi wà níbẹ Ènìyàn mọkàndinlọgbọnlélẹgbẹta ní àwọn àjọ náà dóòlà nínú odò Meditereanian lágbàgbè tó súnmọ Libya. Kini ìdí ti Italy fi Fariga: Mínísítà Italy fún ọrọ abẹlé, Matteo Salvini, ni orílẹ-èdè Italy sọ pe, apá ibi tí wọn ti kó àwọn arinrìnàjò ọhún súnmọ orílẹ-èdè Malta ju Italy lọ. Yàtọ sí èyí, Italy ti pinnu pe òhún yóò fi òpin sí ìrìnàjò lọnà àìtọ wọ orílẹ-èdè rẹ gẹgẹ bí wọn ṣe ti sọ ọnà ibẹ di ibi tí wọn ń gbà wọ Yuroopu. : Nàìjírìà ní orílẹ-èdè kẹta tó pòjù lọ tó ń kọjá lọ sórílẹ-èdè Libya lọna àìtọ lẹyìn Syria àti Afgan. 